Varijetet (taksonomija)
<s>Varijetet (lat. varietas, od variatio = promjena, odstupanje), skrać. var. je taksonomski rang  ispod vrste  i  podvrste, ali iznad   forme.</s><s>Kao takav, ima  tri dijela infraspecijskog  imena.</s><s>Ponekad se preporučuje da  se određena populacija ili grupa populacija opisuje kao  podvrsta u slučajevima  prepoznavanja njihove geografske posebnosti, dok je rang sorte prikladniji za takson koji se  pojavljuje  izvan  glavnine areala  pripadajuće vrste.</s>

<s>Primjer
Jastučasti kaktus, Escobaria vivipara (Nutt.) Buxb., široko je  varijabilna vrsta, koja se  javlja od  Kanade do  Meksika, a osobito  širom Novog Meksika,  ispod 2.600 m n/v. U okviru ove vrste  opisano je  devet  varijeteta.</s><s>Tamo gdje im se areali preklapaju, oni  se ukrštaju i genetički  intergriraju.</s><s>Takava pojava je zabilježena u dodirnim područjima varijeteta  Escobaria vivipara var. arizonica (iz Arizone) i Escobaria vivipara var. neo-mexicana (iz Novog Meksika).</s>

<s>Definicije
Pojam varijeteta, različiti autori definiraju na razne načine.</s><s>Svaki varijetet treba da  se vidljivo  razlikuje od drugih istovrsnih, ali s njima slobodno hibridizira, ako dođu  u kontakt.</s>

<s>Ostala nomenklatura
 U  nomenklaturi oplemenjivanja biljaka, barem u zemljama koje su potpisnice Konvencije  UPOV-a, pravi naziv je  također variejetet ili  "biljni varijetet".</s><s>U zoološkoj nomenklaturi,  jedini priznati  taksonomski rang ispod vrste je  podvrsta.</s><s>Za varijetete koji su  bili opisani prije 1961., priznaje se  opis i rang podvrste, a naziv zoološkog varijeteta  poslije 1960.,  formalno ne postoji.</s><s>U zoologiji, forme i morfe  uzimaju se informativno i po potrebi, ali su neregularne prema  Međunarodnom kodeksu zoološke nomenklature(ICZN).</s><s>U bakteriološkoj nomenklaturi, naziv  "varijetet" nije dopušten, ali imena objavljena kao varijeteti  prije 1992. godine su prevedena i  objavljena kao podvrste.</s><s>U  nomenklaturi vitikulture, ono što se odnosi na varijetete grožđa u stvarnosti su kultivari, prema  Kodeksu kultiviranih biljaka  ili biljni varijeteti u pravnom smislu, a ne kao  botaničke  taksonomske odrednice, jer se  razmnožavaju reznicama i imaju svojstva koja nisu stabilna u spolnom razmnožavanju.</s><s>Međutim, upotreba termina varijetet u vinogradarstvu toliko ukorenjena da je promjena ranga u kultivar malo vjerovatna.</s>

<s>Povezano 
Kultivar
Hibrid</s>

<s>Reference</s>

<s>Vanjski linkovi</s>

<s>Taksonomija
Botanička nomenklatura</s>

